Case ID: 1101866
Sentence 0: TƏSVİRİ HİSSƏ İddiaçı cavabdeh Azərbaycan Respublikası Müdafiə Nazirliyinə qarşı iddia ərizəsi ilə Gəncə İnzibati-İqtisadi Məhkəməsinə müraciət edərək, 1992-ci ilin axırına kimi Goranboy rayonu özünü müdafiə batalyonunda erməni işğalçılarına qarşı döyüşlərdə iştirak ediyini və xx.xx.1992-ci ildə baş leytenant hərbi rütbəsi aldığını, müharibə veteranı adı və vəsiqəsinin verilməsi üçün Müdafiə Nazirliyinə müraciət etdiyini, Müdafiə Nazirliyinin Arxivinin arayışına görə N saylı hərbi hissə komandirinin 1992-ci il tarixli nizami hissə üzrə əmrlərində xidməti barədə məlumatın aşkar edilmədiyini, həmçinin N saylı hərbi hissə komandirinin 1991-ci il və yanvar-mart 1992-ci il tarixli, N () nömrəli hərbi hissə komandirinin 1991-ci il yanvar-iyun, 1992-ci il tarixli nizami hissə üzrə əmrlərinin Nazirliyin Mərkəzi Arxivinə daxil olmadığını, lakin hərbi biletində müharibədə iştirak etməsinin qeyd edildiyini bildirərək, Azərbaycan Respublikası ərazi bütövlüyü uğrunda gedən döyüşlərdə iştirak etdiyinə görə ona müharibə veteranı adının və vəsiqəsinin verilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.